Veljo Kalep

Veljo Kalep (12. detsember 1934 Pumbioja, Vändra kihelkond, Pärnumaa – 26. november 2012 Toronto) oli eesti insener ja sportlane.

Ta lõpetas 1953. aastal Pärnu 1. Keskkooli ja õppis aastatel 1953–1956 Tartu Riiklikus Ülikoolis. 1966. aastal lõpetas ta tööstus- ja tsiviilehituse erialal TPI ning 1990. aastal sildade projekteerimise täiendusõppe Toronto Ülikoolis. Üheksakordne Eesti sõudemeister lahkus 77-aastaselt. Postimees online, 04.12.2012. Vaadatud 05.12.2012

Aastast 1960 oli ta Pärnu ehitusettevõtetes insener. 

Ta taotles sotsiaaldemokraatliku partei loomist (saates sellekohase kirja Eesti NSV Ülemnõukogu Presiidiumile 1975. aastal) ja kritiseeris üheparteisüsteemi. 

Veljo Kalep arreteeriti 1980. aastal ning oli vangilaagris kuni aastani 1984.Arvo Pesti 2009. Tuna 1: 160

1987. aastal emigreerus ta koos perega Kanadasse ning asus Ontario provintsis ametisse insenerina.

Kalep oli aktiivne kirjasaatja ja avaldas kommentaare mitmetes Eesti ajalehtedes. Samuti on tuntud tema sõudealased kirjutised kunagises sõudespordi häälekandjas Eesti Sõudja.

Ta oli korporatsioon Fraternitas Estica vilistlane.

Sportlase ja sporditegelasena
Ta hakkas sõudma 1950. aastal Mihkel Leppiku juhendamisel.
oli viiel korral NSV Liidu meistrivõistluste finaalis
tuli üheksal korral Eesti NSV meistriks: 
ühepaadil 1953, 1955–1959 ja 1962 
paarisaerulisel roolijaga kahepaadil 1953 
roolijaga kahepaadil 1967. aastalIn Memoriam Veljo Kalep 12.12.1934-26.11.2012. Eesti Sõudeliidu koduleht. Vaadatud 05.12.2012
1957 Pärnu Jõu esimees
1958 Pärnu Kalevi sõudetreener
1955–1973 Sõudespordisektsiooni/-föd-i presiidiumi liige
1989 Argonaut Rowing Club'i rivistuses Kanada seenioride meister

Viited

Välislingid

Kategooria:Eesti ehitusinsenerid
Kategooria:Eesti sõudjad
Kategooria:Eesti dissidendid
Kategooria:Eesti represseeritud isikud
Kategooria:Tallinna Tehnikaülikooli vilistlased
Kategooria:Korporatsioon Fraternitas Estica liikmed
Kategooria:Eestlased Kanadas
Kategooria:Sotsiaaldemokraatia
Kategooria:Sündinud 1934
Kategooria:Surnud 2012
Kategooria:Pärnu Metsakalmistule maetud